Source: https://cinuba.sk/About/TermsAndConditions
Timestamp: 2018-12-15 00:39:59+00:00

Document:
Obchodné podmienky | Činuba
Všeobecné obchodné podmienky upravujú právne vzťahy medzi majiteľom zakúpenej vstupenky na strane jednej a Činuba o.z., so sídlom Drobného 18, 84101 Bratislava, IČO 42358531.
Udalosť je verejné predstavenie, podujatie, koncert alebo spoločenská akcia kultúrneho charakteru (napr. divadelné, dramatické, hudobné, audiovizuálne, filmové) na ktoré sa prostredníctvom systému Činuba predávajú vstupenky a ktoré organizuje alebo usporadúva Organizátor.
Jednotlivé udalosťi predstavujú služby súvisiace s činnosťami v rámci voľného času, ktoré sa ich usporiadatelia zaväzujú poskytnúť v dohodnutom čase, resp. lehote.
Aktuálny zoznam udalosťí je uverejnený na stránke www.cinuba.sk.
Organizátor je subjekt, organizácia alebo zariadenie usporadúvajúce, prevádzkujúce alebo organizujúce Udalosti, resp. sprostredkovávajúce ich konanie (napr. divadlo, koncert, kino), a ktoré je s Občianskym Združením Činuba v zmluvnom vzťahu umožňujúcom Občianskemu Združeniu Činuba sprostredkovanie predaja vstupeniek na udalosti a výkon s tým súvisiacich činností na základe Zmluvy o spolupráci pri predaji vstupeniek.
Vstupenka je cenina a potvrdenie umožňujúce jej majiteľovi za jednorazový poplatok vstup na Udalosť, na ktoré bola zakúpená. Vstupenku nie je možné ponúkať na ďalší predaj, vrátiť do predaja, vymeniť alebo svojvoľne vytlačiť jej duplikát. Upravovanie falšovanie alebo kopírovanie Vstupeniek je v rozpore s týmito VOP, ako aj príslušnými právnymi predpismi a môže vyvolať administratívno-právne, ako aj trestno-právne následky.
Vstupenka je platná len bez úprav a poškodenia, s jasne viditeľným a rozoznateľným ID a QR kódom, na jednorazový vstup na Udalosť, na ktorú bola zakúpená (s výnimkou permanentky, ktorá umožňuje vstup na viac udalostí), a nie je možné ju použiť na vstup na iné Udalosti. Po opustení miesta konania Udalosti je Vstupenka neplatná.
Výnimkou sú tzv. Permanentky, ktoré združujú 2 alebo viac jednorazových Vstupeniek pod rovnakým ID a QR kódom. Každá Vstupenka združená do Permanentky umožňuje Majiteľovi jednorazový vstup na Udalosť, Permanentka stráca platnosť použitím združenej Vstupenky na poslednú z udalostí.
Vstupenky v Permanentke sa nedajú vymieňať ani presúvať, Permanentka je platná pre 1 osobu.
Aktuálne ceny Vstupeniek sú uverejnené internetovej stránke www.cinuba.sk.
Vstupenka slúži pre Majiteľa vstupenky ako doklad o jej zakúpení.
Majiteľ vstupenky je osoba, ktorá si zakúpila Vstupenku prostredníctvom internetovej stránky www.cinuba.sk. Majiteľ vstupenky nesmie Vstupenku ďalej ponúkať na predaj. Odporúčame, aby Majiteľ vstupenky mal aj registráciu nawww.cinuba.sk. Majiteľ vstupenky zakúpením vstupenky alebo účasťou na podujatí udeľuje bez akýchkoľvek nárokov, v zmysle platných právnych predpisov, najmä zákonač.122/2013 Z.z o ochrane osobných údajov v platnom znení, Organizátorom a tretím osobám ako spracovateľom osobných údajov, súhlas na zhotovenie a zverejnenie akejkoľvek formy záznamu (podobizne, obrazovej snímky, obrazového a zvukového záznamu), zhotoveného primeraným spôsobom na Udalosti alebo v súvislosti s ňou na umelecké účely a pre tlačové, filmové, rozhlasové a televízne spravodajstvo. Činuba o.z. nenesie žiadnu zodpovednosť za akékoľvek porušenie zákonných a iných povinností spracovateľa osobných údajov, pokiaľ ním nie je Činuba o.z. alebo ním poverený subjekt.
Činuba o.z.
Činuba o.z. na základe Zmluvy o spolupráci pri predaji vstupeniek, uzatvorenej s Organizátorom Udalosti, zabezpečuje distribúciu a predaj vstupeniek na Udalosť, a to prostredníctvom vlastného predajného a rezervačného systému. Môže ísť o Udalosti zastrešované Organizátorom alebo vlastné Udalosti zastrešované Občianskym Združením Činuba.
Hlavným cieľom informačného a rezervačného systému je uľahčiť všetkým záujemcom o Udalosti získavanie informácií predovšetkým o rôznych kultúrnych Udalostich, a následná realizácia predaja vstupeniek, resp. realizácia rezervácií vstupeniek na záujemcom vybrané Udalosti.
Distribúcia Vstupeniek emailom na základe internetovej rezervácie a úhrady ceny Vstupenky v plnej výške. Majiteľ sa ďalej riadi pokynmi na Vstupenke
Permanentka pokrýva vstupenky na 2 alebo viac udalostí. Je platená naraz, spolu, je nedeliteľná a umožňuje vstup (iba!) Majiteľovi na všetky udalosti zjednotené do tejto Permanentky.
názov Udalosti, dátum Udalosti, čas začiatku Udalosti, miesto konania Udalosti a cenu Vstupenky
ID lístka
úplný, jedinečný QR kód
označenie a údaje Organizátora Udalosti
Činuba o.z. na základe Zmluvy o spolupráci pri predaji vstupeniek uzatvorenej s Organizátorom zabezpečuje ako sprostredkovateľ predaj Vstupeniek na Udalosti v prospech Organizátora a zároveň v mene Organizátora prijíma od záujemcov finančné prostriedky zodpovedajúce kúpnej cene Vstupeniek. Uhradením ceny Vstupenky, t.j. zakúpením Vstupenky prostredníctvom internetovej stránky www.cinuba.sk vstupuje Majiteľ vstupenky do právneho vzťahu priamo s konkrétnym Organizátorom vybranej Udalosti. Informácie o Udalostich sú uverejnené na Predajných miestach a na internetovej stránke www.cinuba.sk. Informácie o Organizátoroch sú uverejnené na internetovej stránke www.cinuba.sk. Obchodné meno Organizátora bude poskytnuté na Vstupenke. Zmluva sa uzatvára na dobu určitú, a to do uskutočnenia Udalosti.
Činuba o.z. neručí za zmenu Udalosti. Činuba o.z. nie je povinné prevádzať kontroly na jednotlivých Udalostich, neručí a nepreberá žiadnu zodpovednosť za Udalosti, zmeny počas predaja Vstupeniek a prípadné zmeny v organizácii Udalostí, pokiaľ nie je Organizátorom. Právny vzťah medzi Organizátorom Udalosti a Majiteľom vstupenky upravujú platné obchodné podmienky danej Udalosti, pokyny Organizátora, usporiadateľskej služby a prevádzkový poriadok Udalosti.
Činuba o.z. nezodpovedá za správnosť, úplnosť a aktuálnosť informácií o Udalostich zverejnených na www.cinuba.sk, poskytnutých zo strany Organizátorov Podujatí. Pokiaľ má Činuba o.z. informácie od Organizátorov o zrušení alebo zmene Udalosti, oznámi ich Majiteľovi vstupenky prostredníctvom webového portálu www.cinuba.sk a emailom, pokiaľ bude dostupný.
Majiteľ vstupenky je oprávnený použiť Vstupenku na jednorazový vstup na Udalosť, na ktorú bola zakúpená (s výnimkou Permanentky). Po opustení priestoru, v ktorom sa Udalosť uskutočňuje, stráca Vstupenka (s výnimkou Permanentky) platnosť.
Majiteľ vstupenky je oprávnený využívať služby ponúkané na Udalostich. Majiteľ vstupenky je povinný na vyzvanie Organizátora, resp. ním poverených osôb, predložiť platný preukaz totožnosti. Majiteľ vstupenky sa kúpou a využitím Vstupenky stáva zmluvným partnerom Organizátora danej Udalosti.
Majiteľ vstupenky je povinný skontrolovať si Vstupenku a údaje na nej ihneď po úhrade ceny Vstupenky a jej obdržaní emailom a prípadné vady bezodkladne reklamovať podľa odseku "Reklamačný poriadok" týchto Všeobecných obchodných podmienok.
Majiteľ vstupenky je povinný si Vstupenku (online alebo vytlačenú) starostlivo uschovať ako daňový doklad. Za nedbanlivosť pri používaní sa považuje okolnosť, kedy sa Vstupenky bez veľkého úsilia a nedovoleným spôsobom môže zmocniť tretia osoba. V prípade preposlania vstupenky tretej osobe stráca vstupenka platnosť.
Činuba o.z. odporúča Majiteľom vstupeniek informovať sa o prípadných zmenách súvisiacich s Udalosťou, na ktorú bola Vstupenka zakúpená, vrátane prípadného zrušenia Udalosti, a to na internetovej stránke www.cinuba.sk.
Predložením vstupenky pri vstupe na Udalosť vyjadruje Majiteľ vstupenky súhlas s pokynmi Organizátora v mieste konania Udalosti a podmienkami, ktoré sa k nim viažu a zaväzuje sa tieto dodržiavať. V opačnom prípade je Organizátor oprávnený postupovať v zmysle svojich pokynov, resp.pravidiel Udalosti, a to aj vo forme zamedzenia ďalšej účasti Majiteľa vstupenky na Udalosti bez nároku na akúkoľvek formu refundácie ceny Vstupenky a/alebo inej ujmy Majiteľa vstupenky.
V prípade, že Činuba o.z. nie je Organizátorom Udalosti: Služby ponúkané na Udalostich nie sú službami Činuba o.z. Pre jednotlivé Udalosti platia Všeobecné pokyny Organizátora danej Udalosti. Činuba o.z. zabezpečuje pre Organizátora výlučne predaj a distribúciu Vstupeniek a s tým súvisiacich činností. Preto Činuba o.z. nenesie akúkoľvek zodpovednosť za obsah, charakter, kvalitu, či iné parametre Udalosti, ani za akékoľvek porušenie práv Majiteľa Vstupenky v súvislosti s Udalosťou. Takýto nárok je nárokom voči Organizátorovi, pokiaľ tieto VOP neustanovujú inak.
K obmedzeniu ponuky služieb a ich využitia môže dôjsť vplyvom nepriaznivej poveternostnej situácie, v dôsledku okolností súvisiacich s ročným obdobím, zdravotným stavom účinkujúcich a pod. Organizátor si vyhradzuje právo na zmenu Udalosti. V prípade, že sa objavia závažné dôvody, ktoré súvisia s obmedzením ponúkanej Udalosti, je Organizátor povinný prostredníctvom internetovej stránky www.cinuba.sk informovať Majiteľov vstupeniek a záujemcov o vstupenky o zmene, zrušení, náhradnom termíne Udalosti, prípadne o spôsobe vracania vstupného. Majiteľ vstupenky nemá právo na žiadnu náhradu alebo zníženie ceny Vstupenky, ak sa Udalosti zúčastnil alebo ak využil navrhovaný nový termín Udalosti, a rovnako nemá nárok na náhradu iných výdavkov (doprava na miesto Udalosti, ubytovanie, strava, dodanie vstupenky a pod.).
Pri ZMENE v Udalosti – znížení rozsahu poskytovaných služieb, ak Organizátor neurčí inak, sa finančné prostriedky predstavujúce časť ceny Vstupenky alebo cenu Vstupenky, a to v rozsahu určenom Organizátorom, vracajú do 3 pracovných dní po uskutočnení Udalosti. Miesto, čas a spôsob vrátenia časti vstupného určí Organizátor a oznámi Majiteľom vstupeniek prostredníctvom internetovej stránky www.cinuba.sk.
Pri ZRUŠENÍ Udalosti sa finančné prostriedky predstavujúce cenu Vstupenky vracajú bez zbytočného odkladu po zverejnení oznámenia o zrušení Udalosti Organizátorom. Nárok na vrátenie vstupného sú Majitelia vstupeniek oprávnení uplatniť si najneskôr v lehote do 3 dní od plánovaného uskutočnenia Udalosti. Miesto, čas a spôsob vrátenia vstupného určí Organizátor a oznámi Majiteľom vstupeniek prostredníctvom internetovej stránky www.cinuba.sk.
Záujemca si môže zarezervovať Vstupenku prostredníctvom internetovej stránky www.cinuba.sk.
Rezervácia, pokiaľ Organizátor neurčí inak, je platná 60 minút od jej uskutočnenia.
Rezervovanie vstupeniek je možné realizovať výlučne osobne (manuálne), prostredníctvom vlastnej registrácie. Použitie akýchkoľvek automatizovaných systémov, resp. funkcií na vykonanie rezervácií vstupeniek je zakázané. Takéto automatické rezervácie budú bez upozornenia zrušené a používateľom, prostredníctvom registrácií ktorých boli tieto automatické rezervácie vytvorené, bude zablokovaný prístup na www.cinuba.sk
V prípade zakúpenia Vstupenky nie je možné od zmluvy s Organizátorom odstúpiť a žiadať vrátenie vstupného, nakoľko v zmysle ust. § 7 ods. 6 písm. k) zákona č. 102/2014 Z.z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho, nemôže spotrebiteľ odstúpiť od zmluvy, predmetom ktorej je poskytnutie služieb súvisiacich s činnosťami v rámci voľného času a podľa ktorej sa predávajúci zaväzuje poskytnúť tieto služby v dohodnutom čase alebo v dohodnutej lehote, pričom zmluva na kúpu Vstupenky na Udalosť predstavuje zmluvu, na základe ktorej sa predávajúci, t.j. Organizátor, zaväzuje poskytnúť Majiteľovi vstupenky službu na voľný čas, t.j. Udalosť, v dohodnutom čase, resp. lehote konania Udalosti.
Nie je možné žiadať vrátenie vstupného Majiteľom vstupenky za nevyužitú Vstupenku.
V prípade zrušenia Udalosti budete informovaný prostredníctvom internetovej stránky www.cinuba.sk, kde bude podrobne opísaný postup vrátenia vstupného ako aj miest a kontaktov, prostredníctvom ktorých bude vrátenie vstupného prebiehať.
V prípade, ak Činuba o.z. využije možnosť zablokovania prístupu konkrétnemu subjektu v zmysle týchto VOP, ide o výkon práva Činuba o.z., s ktorým nie je spojený vznik akýchkoľvek nárokov na strane subjektu, ktorému bol prístup zablokovaný, a to najmä, avšak nie výlučne, spojený so stratou prístupu, stratou údajov, dát a informácií nachádzajúcich sa v profile subjektu a pod..
Záujemca si môže zaplatiť Vstupenku prostredníctvom internetovej stránky www.cinuba.sk.
Cenu rezervovaných, resp. vybraných Vstupeniek je možné uhradiť nasledovnými spôsobmi:
Platobnou kartou prostredníctvom systému TrustPay
Kreditom na Vašom účte na portáli www.cinuba.sk
V prípade, že platba dorazí neskôr ako uplynie lehota rezervácie lístku, bude suma pripočítaná na účet uživateľa. Túto sumu je možné použiť na nákupy lístkov na portáli www.cinuba.sk.
V prípade, ak zakúpená Vstupenka obsahuje vady (t.j. nie sú na nej uvedené údaje podľa bodu 2. týchto Všeobecných obchodných podmienok, resp. obsahuje chybné údaje, je vystavená na iné ako Majiteľom vstupenky rezervované Udalosť a pod.), je Majiteľ vstupenky povinný bez zbytočného odkladu po jej obdržaní tieto vady u Činuba o.z. reklamovať, a to na adresu tickets@cinuba.sk(žiadosti zaslané na inú e-mailovú adresu nebudú považované za reklamácie!)
V prípade reklamácie vád Vstupenky prostredníctvom e-mailu Činuba o.z. v lehote do 3 pracovných dní od obdržania reklamácie zašle Majiteľovi vstupenky e-mailom vyjadrenie k reklamácii a v závislosti od termínu Udalosti navrhne Majiteľovi vstupenky spôsob odstránenia vád Vstupenky (zašle novú Vstupenku, ak to nie je možné, bude obnos pripočítaný na účet Majiteľa pre kúpu inej Vstupenky). Reklamácia vád nebude uznaná po uskutočnení Udalosti.
Stratu, krádež alebo poškodenie Vstupenky je povinný Majiteľ vstupenky oznámiť spoločnosti Činuba o.z. zaslaním e-mailovej správy na adresu tickets@cinuba.sk.
V prípade zrušenia Udalosti je Majiteľovi na účet automaticky pripočítaná čiastka vo výške ceny Vstupenky, ak Organizátor nestanoví podmienky inak.
Činuba o.z. nezodpovedá za Organizátora (pokiaľ ním nie je) ani za Udalosť, zmluvný vzťah je uzatvorený medzi Organizátorom a držiteľom Vstupenky, ktorý je povinný dodržiavať Prevádzkový poriadok, pokyny Organizátora a Organizátorskej služby.
Náhrada iných výdavkov (doprava do miesta Udalosti, ubytovanie, strava, dodanie vstupenky a pod.) sa neposkytuje.
Pokiaľ spotrebiteľ nie je spokojný so spôsobom, ktorým predávajúci vybavil jeho reklamáciu alebo ak sa domnieva, že predávajúci porušil jeho práva, má možnosť obrátiť sa na predávajúceho so žiadosťou o nápravu. Ak predávajúci na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, spotrebiteľ má právo podať návrh na začatie alternatívneho riešenia svojho sporu podľa ustanovenia § 12 zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov. Príslušným subjektom na alternatívne riešenie spotrebiteľských sporov s predávajúcim Činuba o.z. je Slovenská obchodná inšpekcia Prievozská 32, 827 99 Bratislava 27, www.soi.sk alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky (zoznam je dostupný na stránke http://www.mhsr.sk); spotrebiteľ má právo voľby, na ktorý z uvedených subjektov alternatívneho riešenia spotrebiteľských sporov sa obráti. Upozorňujeme na odsek "Zmluvný vzťah", prvý bod Všeobecných obchodných podmienok, podľa ktorého spotrebiteľ zakúpením Vstupenky na Predajnom mieste alebo prostredníctvom internetovej stránky www.cinuba.sk vstupuje do právneho vzťahu priamo s konkrétnym Organizátorom vybraného Udalosti.
Činuba o.z., ako zmluvný partner jednotlivých Organizátorov Udalostí, v súvislosti s distribúciou Vstupeniek na Organizátormi určené Udalosti v súlade s ust. § 15 zákona č. 122/2013 Z.z. o ochrane osobných údajov získava a spracúva osobné údaje Majiteľov vstupeniek predovšetkým v rozsahu: meno, priezvisko, telefón, e-mailová adresa, a to na účely správy záväzkovo-právnych vzťahov Majiteľov vstupeniek a jednotlivých Organizátorov Udalostí v súvislosti s kúpou Vstupeniek na konkrétne Udalosti a zdokumentovania činnosti jednotlivých Organizátorov Udalostí. Občianskym združením Činuba získané osobné údaje budú sprístupnené na vyššie uvedený účel Organizátorovi konkrétnej Udalosti, v súvislosti s ktorým boli získané.
Činuba o.z. na základe § 11 zákona č. 122/2013 Z.z. o ochrane osobných údajov spracúva osobné údaje Majiteľov vstupeniek v rozsahu: mailová adresa na reklamné a marketingové účely (vykonávanie marketingu alebo marketingového prieskumu), a to na základe súhlasu dotknutej osoby, ktorá svoj súhlas so spracúvaním osobných údajov na tento účel prejaví registráciou, alebo kúpou vstupenky na stránke www.cinuba.sk. Činuba o.z. je oprávnené poskytnuté údaje spracovávať a uchovávať na dohovorený účel po dobu 10 rokov od poskytnutia súhlasu. Tento súhlas môže dotknutá osoba kedykoľvek zrušiť písomnou formou na adrese sídla občianskeho združenia Činuba, Drobného 18, 84101 Bratislava alebo na mailovej adrese: info@cinuba.sk. Súhlas zanikne v lehote do 1 mesiaca od doručenia Žiadosti o zrušení súhlasu so spracovaním osobných údajov na reklamné a marketingové účely.
Poskytnutie osobných údajov dotknutých osôb je dobrovoľné a bezodplatné. Práva Majiteľa vstupenky podľa ust. § 28 zákona č. 122/2013 Z.z. o ochrane osobných údajov zostávajú zachované.
Majiteľ vstupenky momentom zakúpenia vstupenky berie na vedomie, že poskytnuté osobné údaje budú spracované s použitím automatizovaných, čiastočne automatizovaných alebo iných ako automatizovaných prostriedkov, a to na stanovený účel a v dohodnutom a nevyhnutnom rozsahu. Spracovaním osobných údajov sa rozumie pre potreby tohto súhlasu výkon akýchkoľvek (na dosiahnutie účelu nevyhnutných) operácií, alebo súboru operácií s poskytnutými osobnými údajmi v zmysle § 4 ods. 3 zákona č.122/2013 Z.z. o ochrane osobných údajov v platnom znení.
Majiteľ vstupenky súhlasí a potvrdzuje, že bol informovaný, že jeho osobné údaje môžu byť v celom rozsahu a za vyššie uvedeným účelom spracované aj prostredníctvom tretích osôb poverených správcom ako sprostredkovateľmi. Konkrétny sprostredkovateľ bude Činuba o.z. oznámený formou zverejnenia na svojej webovej stránke www.cinuba.sk. Toto zverejnenie sa považuje za oznámenie v zmysle § 8 ods. 6 zákona č.122/2013 Z.z. o ochrane osobných údajov v platnom znení.
Činuba o.z. je oprávnené k týmto poskytnutým osobným údajom priraďovať aj ďalšie osobné údaje. Poskytnutie osobných údajov je dobrovoľné.
Majiteľ vstupenky berie na vedomie, že má zaručené všetky práva podľa § 28 a § 29 zákona č.122/2013 Z.z. o ochrane osobných údajov v platnom znení.V prípade, ak Činuba o.z. ako prevádzkovateľ alebo sprostredkovateľ uskutočňuje spracovanie osobných údajov, ktoré je v rozpore so zákonom, najmä, pokiaľ sú osobné údaje nesprávne, neúplné, neaktuálne, môže požadovať ich doplnenie, opravu, blokovanie alebo likvidáciu.
Činuba o.z. sa zaväzuje, že získané osobné údaje v súlade s ust. § 19 zákona č. 122/2013 Z.z. o ochrane osobných údajov bude chrániť pred ich náhodným, ako aj nezákonným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými neprípustnými formami ich spracúvania.
Činuba o.z. sa zároveň zaväzuje v súlade s ust. § 22 zákona č. 122/2013 Z.z. o ochrane osobných údajov zachovávať mlčanlivosť o získaných osobných údajoch.
Zakúpením Vstupenky a tiež jej predložením pri vstupe na Udalosť vyjadruje Majiteľ vstupenky súhlas s týmito Všeobecnými obchodnými podmienkami.

References: § 7
 § 12
 § 15
 § 11
 § 28
 § 4
 § 8
 § 28
 § 29
 § 19
 § 22